CELEX: 52017PC0004
Language: bg
Date: 2017-01-10
Title: Предложение за РЕГЛАМЕНТ НА СЪВЕТА за изменение на Регламент (ЕС) 2016/1903 за определяне на възможностите за риболов на определени рибни запаси и групи рибни запаси, приложими в Балтийско море за 2017 г.

ЕВРОПЕЙСКА КОМИСИЯ
            Брюксел, 10.1.2017
            COM(2017) 4 final
            2017/0001(NLE)
            Предложение за
            РЕГЛАМЕНТ НА СЪВЕТА
            за изменение на Регламент (ЕС) 2016/1903 за определяне на възможностите за риболов на определени рибни запаси и групи рибни запаси, приложими в Балтийско море за 2017 г.
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               На своето заседание на 10 и 11 октомври 2016 г. Съветът определи посочените в Регламент (ЕС) 2016/1903 на Съвета възможности за риболов на треска в западната част на Балтийско море (подучастъци 22—24) през 2017 г. — те се основават на многогодишния план за управление за Балтийско море и са съобразени с него (Регламент (ЕС) 2016/1139), като целта е да се гарантира бързото възстановяване на запаса над равнища, при които може да се постигне максимален устойчив улов (МУУ). Съгласно член 5, параграф 2 от същия регламент Съветът определи общия допустим улов (квота) на равнище, съответстващо на смъртност от риболов под стойността на МУУ. Съгласно член 5, параграфи 2 и 3 от регламента Съветът взе решение за прилагането на допълнителни мерки, с които да се гарантира бързото възстановяване на запаса на посоченото равнище.
            
            
               Съветът по-специално разреши риболова в рамките на упоменатата квота единствено от 1 до 31 януари и от 1 април до 31 декември 2017 г. Със забраната за използване на квотата в продължение на два месеца — по време на размножителния период на запаса от треска в западната част на Балтийско море, ще се улесни неговото възстановяване много повече, отколкото чрез количественото намаляване на улова, тъй като ограничаването на смущенията при размножаването и благоприятните промени във възрастовата структура на запаса ще подобрят условията за неговото попълване.
            
            
               С включването на целите на общата политика в областта на рибарството многогодишният план за управление за Балтийско море (член 3, параграф 1 от Регламент (ЕС) 2016/1139) вменява на Съвета задължението да гарантира, че риболовните дейности са както екологично устойчиви в дългосрочен план, така и съответстващи на целта за постигане на икономически и социални ползи и ползи за заетостта (член 2, параграф 1 от Регламент (ЕС) № 1380/2013 на Европейския парламент и на Съвета от 11 декември 2013 г.). Съгласно принципа на пропорционалност сезонната забрана за риболов може да се прилага само когато това е необходимо за постигане на целта да се защити репродуктивният запас. 
            
            
               Научните изследвания показват, че треската в западната част на Балтийско море хвърля хайвера си в морски зони с дълбочина, по-голяма от 20 метра
                  1
               , докато малките крайбрежни кораби, чиято дейност се състои предимно в улова на този вид, извършват риболов и в зони с дълбочина, по-малка от 20 метра. В анализ на Научния, технически и икономически комитет по рибарство (НТИКР) се посочва, че ограничаването на риболова до зони с дълбочина, по-малка от 20 метра, и само за кораби с дължина под 15 метра не оказва съществено отражение върху симулираните резултати във връзка със състоянието на запаса. 
            
            
               Следва да се отбележи също така, че макар през 2015 г. дерогацията да не обхващаше корабите с дължина под 12 метра (за тях обаче се прилагаха други условия), бе постигнато значително намаляване на натиска върху запаса и бе изпълнена целта, поради която бе установен периодът на забрана.
            
            
               Цялостната забрана за риболов може да окаже нежелано въздействие и върху друг запас от треска в Балтийско море — по-конкретно тя би увеличила риболовния натиск върху треската в източната част на този воден басейн.
            
            
               Разрешаването на риболова за кораби с дължина под 15 метра и в морски зони с дълбочина, по-малка от 20 метра, ще предостави възможност на ограничен брой малки риболовни предприятия да продължат риболовните си дейности и да получават по-стабилен доход в сравнение с цялостното преустановяване на риболова. 
            
            
               Преустановяването на риболова на треска от страна на тези кораби ще засегне и извършвания от тях улов на други видове, в който треската попада като прилов. 
            
            
               За да се осигури спазване на изискването да не се извършва риболов в зони с дълбочина, по-голяма от 20 метра, разрешение за риболов в посочената зона следва да се предостави само на корабите, оборудвани със система за наблюдение на кораби (VMS). В съответствие с член 9, параграф 2 от Регламент № 1224/2009 член 9, параграф 5 от същия регламент не следва да се прилага.
            
            
               С оглед на констатациите на НТИКР — а именно, че най-важната коригираща мярка, с която да се постигне възстановяването на запаса, е ограничаването на улова, така че да се гарантира принципът на отговорна експлоатация на живите морски биологични ресурси — е целесъобразно да се ограничи прилагането на член 15, параграф 9 от Регламент (ЕС) № 1380/2013 по отношение на запаса от треска в подучастъци 22—24, за да се спази Регламент (ЕС) 2016/1139.
            
            
               2.РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО
            
            
               Мярката бе подложена на оценка от страна на НТИКР, след което, на 12 и 13 декември 2016 г., бе обсъдена от заинтересованите държави членки по време на Съвета по селско стопанство и рибарство, а през декември — и от държавите членки с излаз на Балтийско море. Предложената мярка може да бъде ефективна в своята цялост само ако влезе в сила преди датата, към която вече не са налични възможности за риболов, т.е. от 1 февруари 2017 г.
            
            
               3.ПРАВНИ ЕЛЕМЕНТИ НА ПРЕДЛОЖЕНИЕТО
            
            
               Целта на предложеното изменение е Регламент (ЕС) 2016/1903 на Съвета да бъде изменен, както е описано по-долу.
            
            
               В приложението към Регламент (ЕС) 2016/1903 бележката под линия в таблицата относно треската в подучастъци 22—24 (COD/3BC+24) следва да се изменени така, че да се отразят условията, при които възможностите за риболов не могат да се използват.
            
            
               2017/0001 (NLE)
            
            
               Предложение за
            
         
         
            
               РЕГЛАМЕНТ НА СЪВЕТА
            
            
               за изменение на Регламент (ЕС) 2016/1903 за определяне на възможностите за риболов на определени рибни запаси и групи рибни запаси, приложими в Балтийско море за 2017 г.
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, и по-специално член 43, параграф 3 от него,
            
            
               като взе предвид предложението на Европейската комисия,
            
            
               като има предвид, че:
            
            
               (1)С Регламент (ЕС) 2016/1903 на Съвета се определят възможностите за риболов на треска в подучастъци 24—22 на ICES („запас от треска в западната част на Балтийско море“) в периода от 1 до 31 януари и от 1 април до 31 декември 2017 г.
            
            
               (2)През декември 2016 г. Научният, технически и икономически комитет по рибарство (НТИКР) публикува своето становище относно въздействието от забраната за риболов на запаса от треска в западната част на Балтийско море през периода от 1 февруари до 31 март 2017 г. В него бе потвърдено, че забраната ще окаже благоприятно въздействие върху запаса. 
            
            
               (3)Забраната, предвидена в Регламент (ЕС) 2016/1903, се прилага също така по отношение на риболова на треска от страна на кораби с дължина под 15 метра в зони, в които дълбочината на водата е по-малка от 20 метра. В оценката на НТИКР обаче се посочва, че ограничаването на риболова на треска в зони, в които дълбочината на водата е по-малка от 20 метра, и за кораби с обща дължина под 15 метра не оказва значителен принос за възстановяването на съответния запас.
            
            
               (4)Цялостното премахване на възможностите за риболов в западната част на Балтийско море може да породи също така нежелани последици за други запаси от треска в Балтийско море — по-специално за запаса в източната му част, поради възможното преместване на риболовните дейности.
            
            
               (5) Разрешаването на риболова за кораби с дължина под 15 метра и в морски зони с дълбочина, по-малка от 20 метра, ще предостави възможност на ограничен брой рибарски предприятия да продължат да извършват риболовни дейности по отношение на видове, различни от треска.
            
            
               (6)Поради това е целесъобразно на корабите с обща дължина под 15 метра да се предостави право на риболов в плитки води, чиято дълбочина е по-малка от 20 метра.
            
            
               (7)Възможности за риболов обаче не следва да се предоставят на траловете, теглени от два кораба — независимо от тяхната дължина — поради високия им риболовен капацитет. 
            
            
               (8)С цел да се осигури ефективен контрол и наблюдение на зоната за риболов с дълбочина до 20 метра е необходимо да се гарантира, че всички засегнати кораби са оборудвани със система за наблюдение на корабите в съответствие с член 9, параграф 2 от Регламент (ЕО) № 1224/2009. Следователно член 9, параграф 5 от същия регламент, по силата на който държавите членки могат да освобождават риболовните кораби с обща дължина под 15 метра от изискването да бъдат оборудвани със система за наблюдение на кораби, не следва да се прилага по отношение на риболова на запаса от треска в западната част на Балтийско море. 
            
            
               (9)С цел да се гарантира устойчивата експлоатация на запаса от треска в западната част на Балтийско море в съответствие с Регламент (ЕС) 2016/1139, спрямо този запас следва да не се прилага гъвкавостта по отношение на квотите в две последователни години, установена с член 15, параграф 9 от Регламент (ЕС) № 1380/2013 в рамките на задължението за разтоварване.
            
            
               (10)Поради това Регламент (ЕС) 2016/1903 следва да бъде съответно изменен.
            
            
               (11)Забраната за риболов на треска в подучастъци 24—22 на ICES, установена с Регламент (ЕС) 2016/1903, ще влезе в сила на 1 февруари 2017 г. Поради това, за да бъде напълно ефективен, настоящият регламент следва да се прилага от същата дата и да влезе в сила в деня след деня на публикуването му,
            
            
            
               ПРИЕ НАСТОЯЩИЯ РЕГЛАМЕНТ: 
            
            
               Член 1
            
         
         
            
               В приложението към Регламент (ЕС) 2016/1903 данните за треска в подучастъци 24—22 на ICES се заменят със следното: 
            
            
            
                     
                        „Вид:
                     
                  
                  
                     
                        Треска
                     
                  
                  
                     
                  
                  
                     
                        Зона:
                     
                  
                  
                     
                        Подучастъци 22—24 
                     
                  
                  
                     
                  
               
                     
                  
                  
                     
                        Gadus morhua
                     
                  
                  
                     
                  
                  
                     
                        (COD/3BC+24)
                     
                  
               
                     
                        Дания
                     
                  
                  
                     
                        2 444
                     
                  
                  
                     
                  
                  
                     
                  
               
                     
                        Германия 
                     
                  
                  
                     
                        1 194
                     
                  
                  
                     
                  
                  
                     
                  
               
                     
                        Естония 
                     
                  
                  
                     
                        54
                     
                  
                  
                     
                  
                  
                     
                  
               
                     
                        Финландия
                     
                  
                  
                     
                        48
                     
                  
                  
                     
                  
                  
                     
                  
               
                     
                        Латвия
                     
                  
                  
                     
                        202
                     
                  
                  
                     
                  
                  
                     
                  
               
                     
                        Литва
                     
                  
                  
                     
                        131
                     
                  
                  
                     
                  
                  
                     
                  
               
                     
                        Полша
                     
                  
                  
                     
                        654
                     
                  
                  
                     
                  
                  
                     
                  
               
                     
                        Швеция
                     
                  
                  
                     
                        870
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Съюз
                     
                  
                  
                     
                        5 597
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        ОДУ
                     
                  
                  
                     
                        5 597
                     
                  
                  
                     
                        (1)
                     
                  
                  
                     
                        Аналитичен ОДУ 
                     
                     
                        Член 3, параграфи 2 и 3 от Регламент (ЕО) № 847/96 не се прилагат.
                     
                     
                        Член 4 от Регламент (ЕО) № 847/96 не се прилага.
                     
                     
                        Член 15, параграф 9 от Регламент (ЕО) № 1380/2013 не се прилага.
                     
                     
                  
               
                     
                        (1) Тази квота може да се лови от 1 януари до 31 януари и от 1 април до 31 декември 2017 г. Независимо от това на риболовните кораби с обща дължина под 15 метра (с изключение на траловете, теглени от два кораба), които са оборудвани със система за наблюдение на кораби в съответствие с член 9, параграф 2 от Регламент (ЕО) № 1224/2009, се разрешава да извършват риболов в рамките на тази квота и в периода от 1 февруари до 31 март 2017 г. в зони, в които дълбочината на водата е по-малка от 20 метра. Член 9, параграф 5 от Регламент (ЕО) № 1224/2009 не се прилага.“ 
                     
                     
                  
               
               Член 2
            
            
               Настоящият регламент влиза в сила в деня след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на  година.
            
            
               
                     За Съвета
               
               
                     Председател
               
            
         
         
            
                  
                     (1)
                  Доклад на ICES WKBALTCOD за 2015 г., стр. 19.